Diari Oficial de la Generalitat Valenciana


Sumari del DOGV 581, del 07-05-1987 (1987/808725)

DECRET 48/1987, de 13 d'abril, del Consell de la Generalitat Valenciana, sobre obres i actuacions de la Conselleria d'Agricultura i Pesca a Zones Desfavorides declarades per la Comunitat Econòmica Europea.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/04/13/48/dof/vci/html**

### Dades del document

Número de DOGV
:   581

Data del DOGV
:   07-05-1987

Secció del DOGV
:   DISPOSICIONS GENERALS

Número del document
:   1987/808725


Data del document
:   13-04-1987

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

 Descriptors 

:   * regulació de la pesca

Decret 48/1987, de 13 d'abril, del Consell de la Generalitat Valenciana, sobre obres i actuacions de la Conselleria d'Agricultura i Pesca, a Zones Desfavorides declarades per la Comunitat Econòmica Europea.  
A instància del Govern Espanyol, han estat declarades recentment per la Comunitat Econòmica Europea com a Zones Desfavorides determinades àrees de la geografia valenciana, junt amb d'altres del territori nacional, la qual cosa fa necessari de procedir a l'establiment de normes específiques de la Generalitat que faciliten les inversions en obres a realitzar en aquestes zones.   
Transferides a la Generalitat Valenciana les funcions que competien a l'IRYDA en matèria de Reforma i Desenvolupament Agrari pel Reial Decret 1794/1985, d'11 de setembre, es considera necessari dictar una norma complementària de la Llei reguladora per tal de poder dur a terme les actuacions necessàries a les Zones Desfavorides declarades per la Comunitat Econòmica Europea, en la qual norma s'estableix el sistema a seguir per l'òrgan competent de la Generalitat, dins la legislació bàsica continguda en la Llei de Reforma i Desenvolupament Agrari de 12 de gener de 1973.   
En atenció d'aquests motius, a proposta del Conseller d'Agricultura i Pesca i amb la deliberació prèvia del Consell de la Generalitat Valenciana, en la seua reunió del dia 13 d'abril de 1987,   
DECRETE:  
Article primer  
La Conselleria d'Agricultura i Pesca, dins el marc de la Llei de Reforma i Desenvolupament Agrari de 12 de gener de 1973, durà a terme aquelles obres o actuacions que hagen de ser escomeses a Zones Desfavorides declarades per la Comunidad Econòmica Europea a instància de l'Estat Espanyol, en la seua Directiva del Consell 86/466, de 14 de juliol.   
Article segon  
Les obres o actuacions a executar d'acord amb el que estableix aquest Decret tindran la classificació d'Obres d'Interés General de la Comunitat Autònoma o d'Obres Complementàries, de conformitat i amb els efectes determinats en els articles 69.2, 70 i concordants de l'esmentada Llei de 12 de gener de 1973, i hauran de ser indicades prèviament al Pla d'obres corresponent que serà elaborat per la Conselleria d'Agricultura i Pesca.   
Article tercer  
El Pla d?Actuació, que s'elaborarà en el marc del PEV, contindrà, a més de les Obres d'Interés General o Complementàries, aquelles ajudes que es consideren necessàries per al desenvolupament econòmic de la zona i la millora del medi rural, dins les previsions establertes en la Llei de Reforma i Desenvolupament Agrari.   
Prèvia a la seua aprovació per la Conselleria d'Agricultura i Pesca, el Pla d'Actuació serà comunicat per al seu coneixement, i informe si s'escau, a la Conselleria d'Economia i Hisenda i a aquelles altres que, per raó de la matèria, resultarà escaient per a completar les accions previngudes a l'esmentat Pla.   
Article quart  
Els plans d'actuació contindran, com a mínim.:   
a) Les obres i actuacions a realitzar per l'Administració a la zona de què es tracte, tot especificant-ne la denominació concreta, la ubicació, les característiques i el cost estimat inicial.   
b) Classificació de les obres d'acord amb allò que determina l'article segon d'aquest Decret.   
c) Finançament d'aquestes amb determinació dels percentatges respectius de les quantitats a fons perdut i del reintegrament.   
d) Termini de redacció del projecte i de l'execució de les obres.   
e) Justificació econòmica de les inversions i menció dels efectes econòmico-socials que s'espera d?obtenir amb l'execució del Pla.   
Article cinqué  
El Pla d'Actuació serà aprovat per Ordre de la Conselleria d'Agricultura i Pesca i els projectes d'obres i actuacions contingudes al Pla ho serà per resolució de la Direcció General de Desenvolupament Agrari.   
DISPOSICIONS FINALS  
Primera  
Es faculta la Conselleria d'Agricultura i Pesca per dictar les disposicions que desplegaren el contingut d'aquest Decret.   
Segona  
El present Decret entrarà en vigor l'endemà de la publicació en el Diari Oficial de la Generalitat Valenciana.   
València, 13 d'abril de 1987.   
El President de la Generalitat,  
JOAN LERMA I BLASCO  
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI